登灵峰望五老灵芝诸峰
春阳已西颓，游者殊未倦。复谷窅以深，群峰闯然见。参差各离立，戌削尽成片。夐峰忽中空，直罅裂如线。淩厉出林表，蟠径将升甗。三休始及上，九折石犹旋。当门飞冷泉，入腹抗高殿。虚牝喧声聚，阴森和候变。奇观意已惊，灵迹情弥眷。颇知吾去后，定复来期羡。
主题：山水
情感：恐惧、惊讶